Diego Simeone

**Diego Pablo Simeone** (født 1970) er en argentinsk fotballtrener of tidligere fotballspiller som er hovedtrener for den spanske klubben Atlético Madrid.

Han spilte som defensiv midtbane for en rekke europeiske og argentinske klubber gjennom sin karriere. Han spilte også ved flere tilfeller for , og er med sine 106 kamper en av de med flest landskamper for hjemlandet. Etter at hans aktive karriere tok slutt i 2006 gikk Simeone inn i treneryrket, først i hjemlandet og senere i Europa. Han er hovedtrener for Atlético Madrid siden 2012.

Hans sønn Giovanni Simeone spiller for den italienske klubben .

## Klubbkarriere
Simeone begynte sin spillerkarriere hos Club Atlético Vélez Sársfield i hjembyen Buenos Aires i 1987. Etter å ha spilt over 75 seriekamper og scoret 14 mål fordelt over tre år dro han over til Europa.

Ryktene skal ha det til at s eksentriske klubbpresident Romeo Anconetani hadde hastverk med å fullføre klubbens spillerkjøp foran stengingen overgangsvinduet på sommeren i 1990, og plukket ut Simeone nokså tilfeldig fra en liste han var blitt presentert av tilgjengelige spillere fra den argentinske ligaen. Pisa var nyopprykket til Serie A da Simeone ankom klubben. Selv om Pisa rykket rett ned igjen i hans første sesong i klubben, og laget ikke maktet rykke tilbake opp i hans andre sesong i klubben, hadde Simeone markert seg med sin innsatsfylte og dominante spillestil. Fordelt over sine to sesonger hos Pisa spilte han 55 seriekamper og scoret seks mål.

I 1992 ble Simeone hentet til  som hadde ansatt den tidligere argentinske landslagstreneren Carlos Bilardo som ny trener. Bilardo fikk også overtalt Diego Maradona til å spille for den spanske klubben. Mens Bilardo og Maradona forsvant etter én sesong, spilte Simeone to sesonger for Sevilla. Han spilte 64 seriekamper og noterte seg for 12 mål, dog uten å vinne noe med klubben.

I 1994 hentet Atlético Madrid ham i en overgang som på tidspunktet gjorde Simeone til klubbens nest dyreste spiller inntil da. Som del av overgangen ble Moacir, Juanito og Pedro sendt motsatt vei. Simeone hadde oppnådd en solid status blant Sevillas tilhengere. Misnøyen overgangen skapte blant Sevillas tilhengere ble starten på et rivaliseringsforhold mellom de to klubbene. I Simeones første sesong for Atlético Madrid var laget nære på å rykke ned. Plassen ble sikret med poengdeling mot Sevilla i siste seriekamp. Året etter bidro han til at laget vant både Primera División og Copa del Rey i 1995/1996-sesongen. Etter å ha spilt i underkant av 100 seriekamper og notert seg for 21 seriemål dro han i 1997 tilbake til Serie A. Denne gangen for storklubben Internazionale. Her ble han lagkamerat med landslagskollega Javier Zanetti, og var med på å vinne UEFA-cupen i 1997/98-sesongen.

I 1999 ble Simeone kjøpt opp av , som var klubben Internazionale slo i finalen av UEFA-cupen i 1997/98. Klubben var da ledet av den svenske treneren Sven-Göran Eriksson, og Simeone inngikk i et større argentinsk innslag hos Lazio som bestod av Néstor Sensini, Matías Almeyda, Hernán Crespo og Juan Sebastián Verón. I 1998/1999-sesongen hadde Lazio vært nær ved å ta *[[Scudetto]]*, og i hans første sesong for klubben vant Lazio seriemesterskapet med kun ett poengs margin foran Juventus. Sesongen ble også kronet med finaleseier både i Coppa Italia, og med finaleseier i Supercoppa samt UEFA Super Cup 1999 i begynnelsen av den påfølgende sesongen.

I 2003 meldte han overgang tilbake til Spania og Atlético Madrid, hvor han spilte to sesonger, dog uten å vinne noen titler. Etter to sesonger gikk turen tilbake til hjemlandet, hvor han i 2005/2006-sesongen spilte 37 seriekamper for Racing Club de Avellaneda før han bestemte seg for å legge opp som fotballspiller.

## Landslagskarriere
Simeone fikk sin landslagsdebut for  i en vennskapskamp borte mot  den 14. juli 1988 (1–4). Han var aktuell for Argentinas tropp til VM-sluttspillet i 1990, men endte med å være en av spillerne Carlos Bilardo ikke fant plass til i troppen.
Han deltok i den argentinske troppen som vant Copa América både i 1991 og i 1993, i tillegg til Confederations Cup i 1992. I 1996 var han med i den argentinske troppen til Sommer-OL 1996, som endte med sølvmedalje etter finaletap mot  (2–3).

Han var også med i de argentinske troppene til tre verdensmesterskap, under VM i fotball 1994, VM i fotball 1998 og VM i fotball 2002. Under VM i 1998 kom Simeone i medias søkelys da s David Beckham ble utvist for å ha sparket Simeone i sinne etter en takling av sistnevnte. Simeone erkjente senere at han overspilte reaksjonen fra Beckhams hevnspark for å få ham utvist. I den påfølgende kampen mot  ble Simeone skadet av en takling fra Arthur Numan. Totalt fikk han 106 landskamper og elleve mål for Argentina, og han har per 2013 tredje flest kamper for landet sitt, bak Javier Zanetti og Roberto Ayala.

## Trenerkarriere
Simeone begynte sin trenerkarriere i februar 2006, da han tok over managerrollen hos sin siste klubb Racing Club de Avellaneda. Etter at klubben gikk gjennom et eierskifte i mai samme år tok han over ansvaret hos Club Estudiantes de La Plata, hvor han ledet klubben frem til sin første seier i Primera División de Argentina (Apertura 2006) på over 23 år. Den 15. desember 2007 ble Simeone presentert som ny manager for storklubben Club Atlético River Plate, hvor han tok over etter den tidligere storspilleren Daniel Passarella. Her vant han nok engang Primera División de Argentina (Clausura 2008). I november 2008 meldte han avskjed som manager etter at klubben røk ut under kvartfinalen i Copa Sudamericana.

Den 15. april 2009 tok han over managerstolen i Club Atlético San Lorenzo de Almagro etter forgjengeren Miguel Angel Russo, men fikk sparken etter nøyaktig ett år senere på grunn av manglende sportslige resultater. Deretter fulgte et friår, før han i januar 2011 tok over ansvaret hos den italienske klubben Calcio Catania på Sicilia, som han reddet fra nedrykk før han forlot klubben i mai samme år. I juni 2011 tok han på ny over managerrollen hos Racing Club de Avellaneda, før han i desember samme år ble presentert som etterfølgeren til Gregorio Manzano hos Atlético de Madrid. Hans første seier med klubben kom i mai 2012 da vant Europaligaen i fotball for menn 2011/12 over Athletic Bilbao. I august samme år fulgte han opp med å lede laget til seier under UEFA Super Cup 2012 mot .

## Meritter
;Atlético Madrid
* Primera División (3): 1995/1996, 2013/2014, 2020/2021
* Copa del Rey (2): 1995/1996, 2012/2013
* Europaligaen (2): 2011/2012, 2017/2018
* UEFA Super Cup (2): 2012, 2018

;Internazionale
* UEFA-cupen (1): 1997/1998

;SS Lazio
* Serie A (1): 1999/2000
* Coppa Italia (1): 1999/2000
* Supercoppa Italiana (1): 2000
* UEFA Super Cup (1): 1999

;Estudiantes
* Primera División de Argentina (1): Apertura 2006

;River Plate
* Primera División de Argentina (1): Clausura 2008

;Argentina
* Copa América (2): 1991 og 1993
* Confederations Cup (1): 1992
* Sølvmedalje under Sommer-OL 1996

## Referanser


## Eksterne lenker
*